Jostein Nielsen

Jostein Nielsen (født 2. juli 1956) er en norsk oberst i Frelsesarmeen. Sammen med sin kone har han siden sommeren 2015 vært en del av ledelsen av Frelsesarmeens østeuropeiske territorium (Romania, Moldova, Ukraina og Georgia), og overtok hovedansvaret som territorialleder 1. januar 2018. Høsten 2020 ble ekteparet beordret tilbake til tjeneste i Norge.

Familie og bakgrunn 
Jostein Nielsen er gift med Magna Våje Nielsen, og er sønn av frelsesoffiserene Anne Karin Nielsen og Hans Johnny Nielsen. Han er bror av advokaten Brynjar Meling. Jostein ble i 1979 far for første gang da han fikk datteren Silje og har i ettertid fått to barn til. Og i 2002 ble han også morfar for første gang og har i ettertid blitt morfar og farfar til tre barnebarn til.

Nielsen tok sin offiserutdannelse ved William Booth Memorial Training College i London (1974-76) og har senere tatt videreutdanning som sosionom ved Sosialhøgskolen i Stavanger (1988) og kristendom hovedfag ved Universitetet i Oslo og Norsk Lærerakademi i Bergen (1995).

Jostein Nielsen har vært mye brukt som taler, både ved Frelsesarmeens møter  og i felleskristne sammenhenger.

Han har skrevet flere bøker og tekst og melodi til en rekke sanger.

12. januar 2016 ble han forholdsvis alvorlig skadet i et ben i forbindelse med et terroristangrep i Istanbul, der han og kona var på gjennomreise. Etter operasjon og sykehusbehandling vendte ekteparet tilbake til Moldova ved påsketider.

Ansvarsområder 
Som frelsesoffiser har han tidligere vært stasjonert i Moldova og i Island.

I Frelsesarmeen har han blant annet hatt følgende oppgaver:
 Korpsleder i Templet i Oslo.
 Korpsleder Bergen 1. korps
 Bibellærer ved Jeløy Folkehøyskole
 Korpsleder Drammen korps
 Leder for Frelsesarmeens ressurssenter  på Jeløy
 Kommunikasjonssjef ved Frelsesarmeens hovedkvarter
 Divisjonssjef i Vestre divisjon  
Leder for Frelsesarmeens Øst-Europa territorium

Jostein Nielsen var også rektor ved Sagavoll Folkehøgskole i 3 1/2 år.

Bibliografi 
 Bevare meg vel! - T. Nærland forlag - Rakkestad 1991 - ISBN 978-82-997436-1-7
Gjør noe! - en analyse av Frelsesarmeens vekstmuligheter - Norske lærerakademi  - Bergen 1995 - Objekt-ID: 71510117030002201 
 En nøkkel til et dypere åndelig liv - Frelsesarmeens Studieforbund - Oslo 2004 - Objekt-ID: 71481019570002201
 Обрести и не утратить - Didache forlag - Chisinau 2006 - ISBN 978-82-997436-0-0
’Blod og ild’ i William Booths sanger i «Så lenge....» FAs historiske selskap, Oslo 2012 ISBN 978-82-93084-05-1
Ett senter, tre skoler i «Suppe, såpe, frelse siden 1888» - Verbum - 2013 ISBN 978-82-54312-50-6
...at jeg får være Hans... - Didache forlag - Neslandsvatn 2014 - ISBN 978-82-997436-2-4
Gud blir aldri noen noe skyldig - Frelsesarmeen Vestre divisjon - Stavanger 2015 - ISBN 978-82-93084-18-1 
Me lyte dela på det! i «Frelseskrig i 100 år» FAs historiske selskap, Oslo 2015 - ISBN 978-82-93084-20-4
Grensebrytende åndelig ledelse - Didache forlag - Neslandsvatn 2019 - ISBN 978-82-997436-8-6
La oss fortsette i rett spor - Didache forlag - Neslandsvatn 2020 - ISBN 978-82-93720-19-5
Våg å være annerledes - Vær den du er! - Didache forlag - Neslandsvatn 2021 - ISBN 978-82-93720-21-8

Andre publikasjoner og større oversettelser 

 50 Søndagsrefleksjoner - Krigsropet - publisert månedlig 2008 - 2012 
8 Lederartikler - Krigsropet - publisert 2013-2014 
 3500+ Bibelske refleksjoner på Josteins blogg (2009 - dd)
Håndbok i troslære - Frelsesarmeens hovedkvarter, Oslo 2013 - ISBN 978-82-93084-12-9
Kalt til soldat - vi utforsker soldatpakten - Frelsesarmeens hovedkvarter, Oslo 2021 - ISBN  978-82-93084-30-3
Dag for dag - Opprop til oppdrag - Frelsesarmeens hovedkvarter, Oslo 2021 - ISBN 978-1-82-93084-33-4

Diskografi 
 «Tonen fra himlen» (tekst og musikk)
 «Gloria - The Sound of Heaven» (tekst og musikk)
 «I ditt smil» (tekst og musikk) – Ruth Elisabeth Engøy Solberg «Bom Chicka Bom» FA-studio 2001
 «In Your Smile» (tekst og musikk)
 «Herre, vær hos oss nå» (tekst og musikk) – Marit Selbæk «Lengsel» FACD 93 – FA-studio 2010

Referanser

Eksterne lenker 
 
 Brødre i kamp - Vårt land  - samme reportasje på blogg

Frelsesarméoffiserer
personer fra Stavanger kommune